**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2018/13, 06.02.2018թ.

**Բողոք բերող անձ՝** «Սաքի» ՍՊԸ

**Պատվիրատու՝** ՀՀ պաշտպանության նախարարություն

**Գնման ընթացակարգի ծածկագիրը և առարկան՝** «ՀՀ ՊՆ ՆՏԱԴ-ՀԲՄԾՁԲ-7/1» ծածկագրով հրատապ բաց մրցույթ / լվացքի ծառայությունների ձեռքբերում

**Բողոքի պահանջը`**

 Պարտավորեցնել ՀՀ պաշտպանության նախարարության կողմից լվացքի ծառայությունների ձեռքբերման նպատակով հայտարարված «ՀՀ ՊՆ ՆՏԱԴ-ՀԲՄԾՁԲ-7/1» ծածկագրով գնման ընթացակարգի գնահատող հանձնաժողովին դադարեցնել 20.12.2017թ. ժամը 11:00-ին կայացած նիստի թիվ 3 արձանագրության 2-րդ կետի 2.3 ենթակետով կայացված՝ Ա/Ձ Աբգար Ավետիսյանի հայտը հրավերի պայմաններին համապատասխան գնահատելու, նույն արձանագրության 3.1 կետի Աբգար Ավետիսյան Ա/Ձ-ի կողմից հրավերի պահանջների համապատասխան գնային առաջարկ ներկայացնելու և 4.1 կետով ընթացակարգի 5-6-րդ չափաբաժինների մասով Աբգար Ավետիսյան Ա/Ձ-ին 1-ին տեղ զբաղեցնող մասնակից ճանաչելու մասին կայացված որոշումները և սույն որոշումից բխող բոլոր այլ որոշումները:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: